La Finestra del Mareny de Barraquetes: La II Fira del Comerç del Mareny se celebrarà de l'11 al 13 d'abril
La II Fira del Comerç del Mareny se celebrarà de l'11 al 13 d'abril
II Fira del Comerç.
Des de l'Associació de Comerciants i Empresaris del Mareny de Barraquetes (ACEM) s'ha tornat a organitzar la Fira del Comerç, que enguany celebra la seua segona edició. Tindrà lloc l'11, 12 i 13 d'abril a les dependències de la Cooperativa i en la qual participaran divuit empreses.
La inauguració de la Fira serà dissabte 11 a les 19:30h i romandrà oberta fins les 24h. Diumenge obrirà les portes a les 10:30h i tancarà a les 24h i dilluns serà l'últim dia amb l'horari de 10:30h a 16h.
Els comerços participants del Mareny són: Societat Cooperativa Agropecuària del Mareny de Barraquetes, L'Alter, Casa Sebastià, Bar Casino, Bar Racó de Boro, Cafeteria Adri, Bar Cooperativa, Pizzeria Pastor, El Buen Sibarita, Forn Vivó, Montajes Mareny, Fruites i Verdures Lucia, La Pinyata, Monyos Nani, Perruqueria Vicent, Perruqueria Herminia, Forn Iborra, Construccions J. Palacios, i Harlem Espectacles.
Hi haurà una barra per a tiquets de Tapes i Begudes a 1€ per a consumir als stands dels bars. Les perruqueries realitzaran demostracions i venda de productes professionals, i de la resta d'establiments es podran fer consultes i recollir informació. Els xiquets també tenen cabuda en aquest esdeveniment, i tindran Parc Infantil gratuït durant tot el diumenge i el dilluns fins a migdia.
La Presidenta d'ACEM, Lucia Sarrió, ha animat a la gent a què s'arrime a la Fira del Comerç del nostre poble per a donar a conéixer els nostre productes. A més, ha volgut agrair a la Cooperativa per cedir el lloc on celebrar la Fira i a l'Ajuntament per la seua col·laboració, en especial a la Regidora de Comerç, Marisa Carbó.